
บันทึกข้อความ
ส่วนราชการ    องค์การบริหารส่วนตำบลบาโงยซิแน               โทรศัพท์   ๐ ๗๓๒๕ ๐๒๓๔             .                      
ที่   ยล  ๗๔๙๐๑/                                      วันที่     24  พฤษภาคม  2560                         .                                 
เรื่อง    แจ้งประชาสัมพันธ์แผนปฏิบัติการป้องกันการทุจริตสี่ปี (พ.ศ.2561-2564) วิสัยทัศน์  พันธกิจ และจุดมุ่งหมายเพื่อการพัฒนาองค์การบริหารส่วนตำบลบาโงยซิแน                                                      .                                                 
เรียน    หัวหน้าหน่วยราชการ และพนักงานส่วนตำบล  ทุกท่าน
ด้วยองค์การบริหารส่วนตำบลบาโงยซิแน  ได้จัดทำแผนปฏิบัติการป้องกันการทุจริตสี่ปี     
(พ.ศ. 2561-2564) และวิสัยทัศน์  พันธกิจ และจุดมุ่งหมายเพื่อการพัฒนาองค์การบริหารส่วนตำบลบาโงยซิแน  เพื่อใช้เป็นแนวทางในการปฏิบัติงานในการป้องกันและปราบปรามการทุจริตขององค์การบริหารส่วนตำบลบาโงยซิแน  ให้เป็นไปตามวัตถุประสงค์  จึงขอประชาสัมพันธ์แผนปฏิบัติการป้องกันการทุจริต 4 ปี และวิสัยทัศน์  พันธกิจ      ตามรายละเอียดแนบท้ายนี้

     จึงเรียนมาเพื่อโปรดทราบ
(นายมูฮำมัดมุขตา    บาฮี)
นายกองค์การบริหารส่วนตำบลบาโงยซิแน

วิสัยทัศน์  พันธกิจ  และจุดมุ่งหมายเพื่อการพัฒนา
วิสัยทัศน์การพัฒนา

“ดำเนินงานโปร่งใส   ห่วงใยประชาชน    คุณธรรมนำหน้า   ชาวบาโงยซิแนอยู่ดีกินดี ”

พันธกิจการพัฒนาขององค์การบริหารส่วนตำบลบาโงยซิแน
1. สร้างระบบบริหารจัดการที่ดี
2. พัฒนาศักยภาพบุคลากรท้องถิ่น  ประชาชน  และชุมชน
3. พัฒนาระบบคมนาคม  สาธารณูปโภคและสาธารณูปการให้มีประสิทธิภาพ
4. ส่งเสริมสนับสนุนการศึกษา  วัฒนธรรม  การสาธารณสุขและการกีฬา
5. พัฒนาระบบข้อมูลข่าวสารให้ทันสมัย
6. ส่งเสริมสนับสนุนอาชีพในชุมชน
7. ส่งเสริมการพัฒนาอาชีพ สตรี เด็ก เยาวชน ผู้สูงอายุ ผู้พิการและผู้ด้อยโอกาส
จุดมุ่งหมายเพื่อการพัฒนาที่ยั่งยืนขององค์การบริหารส่วนตำบลบาโงยซิแน
1. ข้าราชการฝ่ายการเมือง  ข้าราชการฝ่ายบริหาร บุคลากรขององค์กรปกครองส่วนท้องถิ่นรวมถึง ประชาชนในท้องถิ่นมีจิตสำนึกและความตระหนักในการปฏิบัติหน้าที่ราชการให้บังเกิดประโยชน์สุขแก่ประชาชนท้องถิ่น  ปราศจากการก่อให้เกิดข้อสงสัยในการประพฤติปฏิบัติตามมาตรการจริยธรรม  การขัดกันแห่งผลประโยชน์และแสวงหาผลประโยชน์โดยมิชอบ
2. เครื่องมือ/มาตรการการปฏิบัติงานที่สามารถป้องกันปัญหาเกี่ยวกับการทุจริตและประพฤติมิชอบของข้าราชการ
3.โครงการ/กิจกรรม/มาตรการที่สนับสนุนให้สาธารณะและภาคประชาชนเข้ามามีส่วนร่วมและตรวจสอบการปฏิบัติหรือบริหารราชการขององค์กรปกครองส่วนท้องถิ่น
4. กลไก  มาตรการ รวมถึงเครือข่ายในการตรวจสอบการปฏิบัติราชการขององค์กรปกครองส่วนท้องถิ่น  ท้องถิ่นที่มีความเข้มแข็งในการตรวจสอบ ควบคุมและถ่วงดุลการใช้อำนาจอย่างเหมาะสม
5. องค์กรปกครองส่วนท้องถิ่น  มีแผนงานที่มีประสิทธิภาพ  ลดโอกาสในการกระทำการทุจริตและประพฤติมิชอบ  จนเป็นที่ยอมรับจากทุกภาคส่วน
ส่วนบนของฟอร์ม
ส่วนล่างของฟอร์ม
วัตถุประสงค์การพัฒนาองค์การบริหารส่วนตำบลบาโงยซิแน

1. เพื่อยกระดับเจตจำนงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่น

2.  เพื่อยกจิตสำนึกรับผิดชอบในผลประโยชน์ของสาธารณะของข้าราชการฝ่ายการเมือง ข้าราชการฝ่ายบริหาร  บุคลากรขององค์กรปกครองส่วนท้องถิ่นรวมถึงประชาชนในท้องถิ่น

3.  เพื่อให้การบริหารราชการขององค์กรปกครองส่วนท้องถิ่นเป็นไปตามหลักบริหารกิจการบ้านเมืองที่ดี (Good Governance)

4.  เพื่อส่งเสริมบทบาทการมีส่วนร่วม และตรวจสอบของภาคประชาชนในการบริหารกิจการขององค์กรปกครองส่วนท้องถิ่น
5.  เพื่อพัฒนาระบบ  กลไก  มาตรการ  รวมถึงเครือข่ายในการตรวจสอบการปฏิบัติราชการขององค์กรปกครองส่วนท้องถิ่น

